32005R0105
L 020/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 105/2005 НА КОМИСИЯТА
от 17 ноември 2004 година
за изменение на Регламент (ЕО) № 1420/1999 и Регламент (ЕО) № 1547/1999 на Съвета във връзка с превоза на определени видове отпадъци за Китай и Саудитска Арабия
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 259/93 на Съвета от 1 февруари 1993 г. относно надзора и коwнтрола на превозите на отпадъци в рамките на, за и от Европейската общност (1), и по-специално член 17, параграф 3 от него,
като взе предвид Регламент (ЕО) № 1420/1999 на Съвета от 29 април 1999 г. относно определяне на общи правила и процедури, които да се прилагат за пратки на определени видове отпадъци до определени страни, които не са членки на ОИСР (2), и по-специално член 3, параграф 5 от него,
като има предвид, че:
(1)
На 4 август 2003 г. Министерството на отбраната и авиацията, Дирекцията по метеорология и околна среда на Кралство Саудитска Арабия изпрати искане до Европейската комисия обикновените търговски сделки (включени в процедурата за контрол „зеления списък“) да се отнасят за материала GH 014 „отпадъци, изрезки и отломки от полиуретанова пяна, която не съдържа хлорофлуоровъглероди.“
(2)
На 13 май 2004 г. Мисията на Република Китай в Европейската общност изпрати искане до Европейската комисия за изменение на списъка с отпадъци в приложение Г към Регламент (ЕО) № 1547/1999 на Комисията (3), които са разрешени, без да се прибягва до някоя от процедурите за контрол, предвидени в Регламент (ЕИО) № 259/93 на Съвета. Този изменен списък, както преди това, следва да бъде предмет на допълнителни процедури за инспекция преди експедиране на отпадъците, извършвани на отговорност на китайските власти.
(3)
В съответствие с член 17, параграф 3 от Регламент (ЕИО) № 259/93 комитетът, създаден съгласно член 18 от Директива 75/442/ЕИО на Съвета от 15 юли 1975 г. за отпадъците (4) беше уведомен за официалните искания на Саудитска Арабия и Китай съответно на 2 април 2004 г. и на 18 май 2004 г.
(4)
С цел да се вземе под внимание новата обстановка в тези страни е необходимо същевременно да се изменят Регламент (ЕО) № 1420/1999 и Регламент (ЕО) № 1547/1999.
(5)
Мерките, предвидени в настоящия регламент, са в съответствие със становището на комитета, създаден с член 18 от Директива 75/442/ЕИО,
ПРИЕ НАСТОЯЩИЯ РЕГЛАМЕНТ:
Член 1
Приложение Г към Регламент (ЕО) № 1547/1999 се изменя, както е посочено в приложение I към настоящия регламент.
Член 2
Приложение А към Регламент (ЕО) № 1420/1999 се изменя, както е посочено в приложение II към настоящия регламент.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 ноември 2004 година.